Rreziku i armëve bërthamore - 2003-04-23
Megjithëse njeriu e ka patur aftësinë për të shkatërruar veten që me fillimin e epokës bërthamore, ajo që e bën të sotmen ndryshe është
Gusht 1945. Hiroshimë, Japoni. E vetmja herë që armët bërthamore u përdorën mbi njerëzimin: Michiko Yamaoko ishte 15 vjeç kur bomba atomike shkatërroi qytetin e saj Hiroshimën. Më shumë se 70 mijë njerëz u vranë menjëherë. Presidenti amerikan Harry Truman vendosi të hedhë bombën atomike në Japoni pas refuzimit të saj për tu dorëzuar në përfundim të Luftës së Dytë Botërore. Më shumë se gjysmë shekulli më vonë, numri i vendeve me armë bërthamore është rritur në tetë. Korea e Veriut mund të jetë vendi i nëntë. Ndërsa më shumë shtete pajisen me këto armë, rreziku i luftës bërthamore shtohet. Njerëzimi ishte shumë pranë kësaj katastrofe në korrik të vitit 1999. Tensionet midis dy rivalëve bërthamorë, Indisë dhe Pakistanit lidhur me territorin e Kashmirit arriti nivele të rrezikshme në fillim të atij viti. Pakistani ndërmori një sulm të befasishëm në Kashmirin indian dhe ishte përgatitur të shkonte më tej. Në mesin e krizës, kryeministri pakistanez Nawaz Sharif erdhi në Washington për bisedime urgjente me presidentin Bill Clinton. Presidenti Clinton e dinte se bota po përballej me mundësinë e një lufte bërthamore midis Indisë dhe Pakistanit. tha presidenti. Nën trysninë intensive të presidentit Clinton, Pakistani tërhoqi ushtrinë nga Kashmiri indian dhe bota i shpëtoi për pak katastrofës. Ndërsa vendet me armë bërthamore mbeten një rrezik real, kërcënime të tjera më pak të drejtpërdrejta por njësoj të pabesa janë të ashtuquajturat materiale bërthamore. Shumica e përbërësve bazë të pajisjeve bërthamore në botë, uraniumi i pasuruar dhe plutoni, gjenden në Rusi. Masat e rrepta të sigurimit mbi këto materiale nuk janë më aktive pas shpërbërjes së Bashkimit Sovjetik në vitin 1991, duke krijuar kështu një treg për terroristët që kërkojnë armë bërthamore. Megjithatë disa vende si Kazakistani dhe Afrika e Jugut i kanë dorëzuar vullnetarisht arsenalet e tyre bërthamore. Historia na mëson gjëra të çmuara. Në Hiroshimë, Pakistan dhe Indi adoleshentët ftohen të takojnë viktimat e shpërthimit bërthamor të viti 1945 dhe të vizitojnë ndërtesat e mbetura nga shkatërrimi. Një djalë nga Pakistani tha se jeta e tij ndryshoi me udhëtimin në Hiroshimë. Ky është pikërisht reagimi që Ted Turner shpreson të kenë shikuesit e këtij dokumentari. //rd//